Llebsa n tlemẓit waḥed-s tin n temɣart waḥed-s, tamɣart d tiqendiyyar n lekmam, ma d tilmeẓyin ttlusunt kan llebsa-agi n tura, zik ttlusunt azbeg n lfeṭṭa deg yifassen-nsent ad ttmucεalen ma tekkat abebdayer ad čenčunen ma tettnawal ad čenčunen, ad ternu tiεellaqin n lfeṭṭa ur k-helkent ur k-qerḥent, ur tetten ara imeẓẓaɣ-nsent ur ttarrant ara aksum d aberkan imi d lfeṭṭa n ṣṣeḥ, ad tent ssirden s lmelḥ ad uɣalent d timellalin, ma tura lfeṭṭa-nni yekfa yisem-is qlil n wuɣer id-tegra ula d tidak itt-yesεan yessehbel-itent udrim zzenzent-tt, wellah ar ttzzenzent ala s-ttεwaden, ad aɣ-d-yerr Rebbi lesrar n zik d lfeṭṭa n zik, d nniya n zik d lxir n zik.